New York Liberty

New York Liberty on yhdysvaltalainen naiskoripalloseura, joka pelaa WNBA-liigassa. Liberty on pelannut WNBA:ssa kaudesta 1997 alkaen ja se oli näin yksi liigan kahdeksasta perustajaseurasta. Vuodesta 2020 kauden jälkeen klubi pelaa kotikisaansa Barclays Centerissä Brooklynissa, New Yorkissa, joka on myös NBA: n Brooklyn Netsin kotiareena. Netsin omistaja Joseph Tsai osti Liberty NBA: n New York Knicksin omistajalta The Madison Square Garden Companyltä vuonna 2019. Seura, joka kuuluu WNBA:n itäiseen konferenssiin, on saanut nimensä Vapaudenpatsaan (Statue of Liberty), joka esiintyy myös seuran logossa, mukaan.

 Historia 
 Runkosarja- ja pudotuspelimenestys 
New York Liberty on WNBA:n kestomenestyjiä, sillä seura on pelannut pudotuspeleissä kolmea kautta vaille joka vuosi ja on esiintynyt liigan loppuotteluissa neljänä vuonna. 

Ensimmäisellä kaudellaan Liberty voitti 17 runkosarjaottelua 28:sta (voittoprosentti 60,7) ja sijoittui tuolloin kahdeksanjoukkueisen liigan runkosarjakakkoseksihttp://www.wnba.com/history/standings_1997.html. Joukkue kohtasi välierässä Phoenix Mercuryn, jonka se voitti pistein 59–41, ja loppuottelussa vastaan asettui Houston Comets, joka oli vahvempi pistein 65–51http://www.wnba.com/history/1997_playoff_results.html. Kaksi vuotta myöhemmin, 1999, seura voitti itäisen konferenssin runkosarjan,http://www.wnba.com/history/standings_1999.html mikä oikeutti tuolloin suoraan paikkaan välierissä; Liberty kohtasi välierissä Charlotte Stingin ja voitti ottelusarjan 2–1. Loppuotteluissa vastassa oli Houston Comets, joka vei mestaruuden voitoin 2–1. Kolmas, ratkaiseva loppuottelu päättyi Cometsin voittoon pistein 59–47.http://www.wnba.com/history/1999_playoff_results.html 

Liberty eteni WNBA:n loppuotteluihin myös kaudella 2000, jolla se voitti toisen kerran peräkkäin konferenssinsa runkosarjan, voittoprosentilla 62,5 (20 voittoa ja 12 tappiota)http://www.wnba.com/history/standings_2000.html. Pudotuspelien ensimmäisellä kierroksella joukkue kohtasi Washington Mysticsin, joka kaatui suoraan voitoin 2–0, konferenssifinaaleissa vastassa oli Cleveland Rockers, jonka joukkue voitti otteluvoitoin 2–1, ja loppuotteluissa joukkue kohtasi jo kolmannen kerran Houston Comets, joka voitti loppuottelusarjan suoraan kahdessa ottelussa, pistein 59–52 ja 79–73http://www.wnba.com/history/2000_playoff_results.html. Neljännen ja toistaiseksi viimeisimmän kerran Liberty pelasi WNBA:n loppuotteluissa kaudella 2002, jolla se voitti kolmannen kerran konferenssinsa runkosarjan (voitettuaan 18 ottelua 32:sta)http://www.wnba.com/history/standings_2002.html. Pudotuspelien ensimmäisellä kierroksella Liberty kaatoi Indiana Feverin voitoin 2–1, konferenssifinaaleissa Washington Mysticsin niin ikään 2–1 ja loppuotteluissa vastassa oli Los Angeles Sparks, joka vei mestaruuden voitoin 2–0, pistein 71–63 ja 69–66http://www.wnba.com/history/2002_playoff_results.html.

Liberty on jäänyt pudotuspelien ulkopuolelle kolmella kaudella, 1998, 2003 ja 2006, joista kahdella ensiksi mainitulla varsin niukastihttp://www.wnba.com/history/standings_1998.htmlhttp://www.wnba.com/history/standings_2003.htmlhttp://www.wnba.com/history/standings_2006.html. Joukkue on pudonnut konferenssifinaaleissa kolmesti, 2001, 2004 ja 2008,http://www.wnba.com/history/2001_playoff_results.htmlhttp://www.wnba.com/history/2004_playoff_results.htmlhttp://www.wnba.com/history/history_2008.html ja kahdesti, 2005 ja 2007, pudotuspelien ensimmäisellä kierroksellahttp://www.wnba.com/history/2005_playoff_results.htmlhttp://www.wnba.com/history/history_2007.html.

 Pelaajat 
Libertyn alkukausien tehokkain pisteidentekijä oli takamies Sophia Witherspoon, joka teki kaudella 1997 keskimäärin 14,5 pistettä ottelua kohden ja kaudella 1998 13,8 pistettä ottelua kohdenhttp://www.basketball-reference.com/wnba/teams/NYL/1997.htmlhttp://www.basketball-reference.com/wnba/teams/NYL/1998.html. Witherspoon pelasi seurassa kaudet 1997–1999http://www.basketball-reference.com/wnba/players/w/witheso01w.html. Vuosina 1999 ja 2003 eniten pisteitä tehnyt Liberty-pelaaja oli takamies/laitahyökkääjä Vickie Johnson, joka teki kaudella 1999 427 pistettä (keskimäärin 13,3 pistettä per ottelu) ja kaudella 2003 430 pistettä (keskimäärin 13,4 pistettä ottelua kohden)http://www.basketball-reference.com/wnba/teams/NYL/1999.htmlhttp://www.basketball-reference.com/wnba/teams/NYL/2003.html. Johnson pelasi seurassa kaudesta 1997 kauden 2005 loppuun asti, joka vuosi vakituisesti aloitusviisikossahttp://www.basketball-reference.com/wnba/players/j/johnsvi01w.html. Takamies Becky Hammon oli yhteispisteissä laskettuna joukkueen paras pistenainen runkosarjakausilla 2004 ja 2005 tehtyään ensiksi mainitulla 460 pistettä (13,5 pistettä ottelua kohden) ja jälkimmäisellä 473 pistettä (13,9 pistettä ottelua kohden)http://www.basketball-reference.com/wnba/teams/NYL/2004.htmlhttp://www.basketball-reference.com/wnba/teams/NYL/2005.html. Kaudella 2003 Hammonilla oli Liberty-pelaajien paras pistekeskiarvo, 14,7, mutta hän pelasi kauden aikana vain 11 ottelussa polvivamman vuoksi, ja myös 2006 hänellä oli joukkueensa paras pistekeskiarvo, 14,7, mutta yhteispisteissä laskettuna joukkueen eniten pisteitä tehnyt pelaaja oli takamies/laitahyökkääjä Shameka Christon Hammonin jouduttua olemaan sivussa kahdestatoista ottelustahttp://www.basketball-reference.com/wnba/teams/NYL/2006.html. Ennen kauden 2007 alkua Hammon, joka oli pelannut joukkueessa kaudesta 1999, kaupattiin San Antonio Silver Starsiin ja sekä vuonna 2007 että 2008 Libertyn paras pisteidentekijä oli Christonhttp://www.basketball-reference.com/wnba/teams/NYL/2007.htmlhttp://www.basketball-reference.com/wnba/teams/NYL/2008.html. Kausilla 2000–2002 Libertyn tehokkain pistenainen oli laitahyökkääjä Tari Phillips, jonka paras pistekeskiarvo oli 15,3 pistettä ottelua kohden (kaudella 2001)http://www.basketball-reference.com/wnba/teams/NYL/2000.htmlhttp://www.basketball-reference.com/wnba/teams/NYL/2001.htmlhttp://www.basketball-reference.com/wnba/teams/NYL/2002.html. 

Libertyn sisäisen levypallotilaston kärkinainen oli kausina 1997–1998 Rebecca Lobo, kaudella 1999 Sue Wicks, 2000–2003 Tari Phillips, 2004–2005 Jelena Baranova, kaudella 2006 Barbara Farris ja 2007–2008 Cathrine Kraayeveld levypallojen kokonaismäärän perusteella. Levypallokeskiarvon perusteella joukkueen levypalloykkönen vuonna 2007 oli Janel McCarville. 

 Valmennus 
Libertyn nykyinen päävalmentaja on Pat Coyle, joka aloitti tehtävässä heinäkuussa 2004, kesken kauden 2004, toimittuaan sitä ennen joukkueen apuvalmentajanahttp://www.wnba.com/coachfile/pat_coyle/index.html. Häntä ovat edeltäneet entinen NBA-valmentaja Richie Adubato, joka toimi Libertyn päävalmentajana viisi ja puoli kautta, kaudesta 1999 alkaen, ja Nancy Darsch, joka oli joukkueen valmentaja kaudet 1997 ja 1998http://www.wnba.com/coachfile/nancy_darsch/index.html.

 Pelaajat 
 Nykyinen kokoonpano 
Tilanne 12. elokuuta 2020:
 7 Layshia Clarendon (G) 
 25 Asia Durr (G) 
 10 Joyner Holmes (F) 
 20 Sabrina Ionescu (G) 
 4 Jazmine Jones (G) 
 5 Kia Nurse (G) 
 0 Leaonna Odom (F) 
 24 Kylee Shook (F) 
 41 Kiah Stokes (C)  / 
 3 Megan Walker (F) 
 13 Jocelyn Willoughby (G-F) 
 15 Amanda Zahui B. (C) 

 Entisiä pelaajia 
 Jelena Baranova (2003–2005)
 Barbara Farris (2006–2007)
 Becky Hammon (1999–2006)
 Han Xu (2019-2023)
 Vickie Johnson (1997–2005)
 Rebecca Lobo (1997–1999, 2001)
 Kym Hampton (1997–1999)
 Tari Phillips (2000–2004)
 Crystal Robinson (1999–2005)
 Erin Thorn (2003–2008)
 Teresa Weatherspoon (1997–2003)
 Tamika Whitmore (1999–2003)
 Sophia Witherspoon (1997–1999)
 Sue Wicks (1997–2002)

 Lähteet 
 New York Libertyn verkkosivut
 Viitteet 

Luokka:WNBA-seurat
Luokka:Newyorkilaiset urheiluseurat
Luokka:Vuonna 1997 perustetut urheiluseurat